เรื่องร้องเรียน (สะพาน,ความปลอดภัย,ทางเท้า,ความสะอาด,ท่อระบายน้ำ) วันที่ 2022-06-10 04:43:50 — แขวงทุ่งมหาเมฆ เขตสาทร กรุงเทพมหานคร
ปัญหาที่ให้ประชาชน ที่ค้าขายบนทางเท้า ทิ้งขยะใต้สะพานลอย บริเวณใกล้ปากซอยสะพานคู่ ถ.พระราม 4 

แจ้งไปแล้วรอบหนึ่ง ได้รับคำตอบว่า มีรถไปเก็บขยะวันละ 3 เวลา คือ 20:00,2:00,5:00น. และ "อนุญาต" ให้ทิ้งขยะได้ ณ บริเวณนี้ หลัง18:00น.! สรุปคือ ประชาชนที่เดินผ่าน หรืออาศัยบริเวณกองขยะนี้ต้องทำใจ? เพราะเป็นจุดอนุญาตให้ทิ้งขยะ งั้นหรือ?

กรุณาดูสภาพผิวของทางเท้า ซึ่งปกติ ไม่มีกองขยะ ก็แย่อยู่แล้ว ประชาชนที่ใช้ทางเท้าต้องหลบรถเข็นพ่อค้าแม่ค้าที่มีมากจนแน่นไปหมด จนแทบจะไม่มีทางเดินแล้ว!!! หลบมอเตอร์ไซด์ที่จอด หรือขี่บนทางเท้าอีก!! ยังต้องหลุมต่างๆ, เลี่ยงแผ่นที่กระดก จนน้ำขยะกระเด็นใส่ และเพิ่มต้องทนกลิ่นเหม็น แม้เก็บขยะไปแล้ว กลิ่นก็ยังติดตรึงบนทางเท้า ความเหนียวหนืดสกปรกกัดกร่อนทางเท้าไม่มีเลือนหาย 

ช่วงเขาปิดร้าน มาดูกันบ้าง เทน้ำมันลงท่อระบายน้ำกัน จะให้ถ่ายรูปมาก็คงไม่ได้ ผิดพรบ.คอมอีก เผลอๆจะไม่ปลอดภัยด้วยหากไปถ่ายภาพเขา อยากให้ติดกล้องวงจรปิดเลย จะได้เห็น หรือเขาจะได้กลัว ไม่กล้าทำกันอีกต่อไป

ถ้าจะให้บรรดาผู้ค้าขาย ทิ้งขยะกันตามสบาย (เพราะแจ้งมาเอง ว่าอนุญาตให้ทิ้งได้ หลัง 18:00น.) ควรมีจุดทิ้งขยะที่ดีกว่านี้หรือไม่? หรือมีถังขยะดีๆมีฝาปิดให้เรียบร้อย น้ำขยะจะได้ไม่ไหลออกมาจากถุงลงสู่ทางเท้า

มีการเก็บเงินรายเดือนรายปีค่าทิ้งขยะเหมือนบ้านเรือนทั่วๆไปหรือไม่?? เท่าไร? จ่ายใคร? 

บ่อนไก่ กำลังจะมีห้างใหญ่ (One Bangkok) และโรงแรมขนาดใหญ่ หลายแห่ง ขณะนี้ ก็มีโรงแรมขนาดเล็ก-กลาง มากมาย ชาวต่างชาติก็สัญจรเดินผ่าน และใช้สะพานลอยแห่งนี้ เราจะไม่อายเขาบ้างหรือ ว่าประเทศไทย อนุญาตให้ประชาชนทิ้งขยะได้แบบนี้? อย่าอ้าง ว่าประชาชนทิ้งเอง นอกเวลาที่จะมาเก็บขยะ หาวิธีแก้ไขดีกว่าค่ะ ยุคตาวิเศษ สะอาดกว่าปัจจุบันมามาย หาบเร่แผงลอย ก็ไม่ได้น้อยไปกว่าปัจจุบัน